КъБР-м и Iэтащхьэ КIуэкIуэ Юрий дыгъуасэ лэжьыгъэ IуэхукIэ Москва щыIущIащ Росреестрым и унафэщI Абрамченкэ Викторие
Дыгъуасэ лэжьыгъэ IуэхукIэ КъБР-м и Iэтащхьэ КIуэкIуэ Юрий Москва щызэхуэзащ Урысей Федерацэм экономикэ зыужьыныгъэмкIэ и министрым и къуэдзэ — Мылъкур къэралым итхынымкIэ, кадастрымкIэ, картографиемкIэ федеральнэ къулыкъущIапIэм и унафэщI Абрамченкэ Викторие.
ЗэIущIэм щытепсэлъыхьащ мылъкур къэралым егъэтхынымкIэ Iуэхутхьэбзэхэм я фIагъыр къэIэты-ным, бизнесыр къызэгъэпэщынымрэ гъэлэжьэнымкIэ щыIэ хабзэхэр нэхъ къызэрыгуэкIыу зэтегъэувэным, Урысей Федерацэм и субъектхэм инвестицэхэр къызэщIэгъэуIуэнымкIэ ябгъэдэлъ зэфIэкIхэр къэIэтыным хуэгъэзауэ Урысей Федерацэм и Правительствэм къищта Унафэр гъэзэщIа зэрыхъум.
КIуэкIуэ Ю. А., Абрамченкэ В. В. сымэ къыхагъэщхьэхукIащ Росреестрым республикэм и щIыналъэм щызэфIигъэкI къэрал Iуэхутхьэбзэхэм я фIагъыр къэIэтыным, хьэрычэт Iуэху зехьэнымкIэ щыIэ Iэмалхэр егъэфIэкIуэным пыщIа къалэнхэр.
КъБР-м и Iэтащхьэмрэ Правительствэмрэ
я пресс-IуэхущIапIэ.
